ประชาสัมพันธ์การยื่นแบบและชำระภาษี  ประจำปี  2559
องค์การบริหารส่วนตำบลนาโยงใต้ อำเภอเมืองตรัง จังหวัดตรัง
กำหนดการยื่นแบบและชำระภาษี

ภาษีบำรุงท้องที่                 ชำระภาษีบำรุงท้องที่  ตั้งแต่วันที่  4  มกราคม – 30  เมษายน  2559

ภาษีโรงเรือนและที่ดิน         ยื่นแบบและชำระภาษี  ตั้งแต่วันที่  4  มกราคม  -  29  กุมภาพันธ์  2559 
                                        หรือภายใน  30  วัน นับตั้งแต่วันที่ได้รับแบบแจ้งการประเมิน

ภาษีป้าย                           ยื่นแบบและชำระภาษี  ตั้งแต่วันที่  4  มกราคม  -  31  มีนาคม  2559
                                        หรือภายใน  15  วันนับแต่วันที่ได้รับแจ้งการประเมิน

 


     ติดต่อขอยื่นแบบและชำระภาษี   ได้ที่ งานพัฒนาและจัดเก็บรายได้
   กองคลัง  องค์การบริหารส่วนตำบลนาโยงใต้  อำเภอเมืองตรัง  จังหวัดตรัง
ตามวันและเวลาราชการ  
หรือสอบถามเพิ่มเติมได้ที่  โทร. 075-206106
*******************










*** องค์การบริหารส่วนตำบลนาโยงใต้ ***
ขอเชิญชวนผู้เป็นเจ้าของ ผู้มีกรรมสิทธิ์ หรือผู้ครอบครองในทรัพย์สิน คือโรงเรือนและสิ่งปลูกสร้าง ที่ดิน ป้าย ที่อยู่ในเขตองค์การบริหารส่วนตำบลนาโยงใต้                                                               
ยื่นแบบแสดงรายการเพื่อชำระเงินค่าภาษี ประจำปี พ.ศ. 2559  ดังนี้
1. ยื่นแบบแสดงรายการภาษีโรงเรือนและที่ดิน ภายในเดือนมกราคม -  กุมภาพันธ์ 2559 
2. ยื่นแบบแสดงรายการภาษีป้าย ภายในเดือนมกราคม -  มีนาคม 2559 
3. ยื่นแบบภาษีบำรุงท้องที่ ภายในเดือนมกราคม -  เมษายน 2559 
ภาษีโรงเรือนและที่ดิน
การยื่นแบบและชำระภาษี
1. เจ้าของทรัพย์สินหรือผู้รับมอบอำนาจยื่นแบบแสดงรายการทรัพย์สิน (ภ.ร.ด.2) ต่อพนักงานเจ้าหน้าที่ ซึ่งทรัพย์สินนั้นตั้งอยู่ 
    ตั้งแต่เดือน  มกราคม  –  กุมภาพันธ์  ของทุกปี
2. พนักงานเจ้าหน้าที่จะออกแบบแจ้งการประเมิน (ภ.ร.ด 8)
3. ผู้รับประเมินต้องชำระภายใน 30 วัน นับแต่วันถัดจากที่ได้รับแบบแจ้งการประเมิน (ภ.ร.ด 8)
ภาษีบำรุงท้องที่
การยื่นแบบและชำระภาษี
1. ให้เจ้าของที่ดิน ผู้ครอบครองที่ดิน ยื่นแบบแสดงรายการที่ดิน (ภ.บ.ท.5 ) และชำระภาษีปีละครั้ง ตั้งแต่เดือน  มกราคม – เมษายน ของทุกปี
2. ผู้ที่ได้รับโอนกรรมสิทธิ์ที่ดินใหม่ หรือเนื้อที่ดินเปลี่ยนแปลงให้ยื่นแบบแสดงรายการที่ดิน (ภ.บ.ท.5 ) ภายใน 30 วัน นับแต่
   วันที่โอนกรรมสิทธิ์
3. จะเสียตามราคาปานกลางของที่ดิน มีหลายอัตรา ขอทราบรายละเอียดกับเจ้าหน้าที่ได้โดยตรง
4. ที่ดินว่างเปล่าหรือไม่ได้ทำประโยชน์จะต้องเสียภาษี 2 เท่า ของอัตราภาษีปกติ
ภาษีป้าย
การยื่นแบบและชำระภาษี      
1. เจ้าของป้ายที่มีหน้าที่เสียภาษีป้ายต้องยื่นแบบแสดงรายการภาษีป้าย (ภ.ป.1) ภายในเดือนมีนาคมของทุกปี
2. ในกรณีที่ติดตั้งหรือแสดงป้ายภายหลังเดือนมีนาคมหรือติดตั้งหรือแสดงป้ายใหม่แทนป้ายเดิม หรือเปลี่ยนแปลงแก้ไขป้ายอันเป็นเหตุให้ต้องเสียภาษีป้ายเพิ่มขึ้น ให้เจ้าของป้ายยื่นแบบแสดงรายการภาษีป้ายภายใน 15 วัน นับแต่วันติดตั้งหรือแสดงป้าย หรือนับแต่วันเปลี่ยนแปลงแก้ไขแล้วแต่กรณี
  โดยทรัพย์สินที่อยู่ในเขตองค์การบริหารส่วนตำบลนาโยงใต้  ให้ยื่นแบบแสดงรายการและชำระภาษี ทั้ง 3 ประเภทดังกล่าว
ณ  งานพัฒนาและจัดเก็บรายได้  กองคลัง  องค์การบริหารส่วนตำบลนาโยงใต้
 ตำบลนาโยงใต้   อำเภอเมืองตรัง   จังหวัดตรัง
สอบถามเพิ่มเติมโทร. 075-206106   ในวันและเวลาราชการ   

